** ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄԻՆ**

**ՀԱՇՎԵՏՎՈՒԹՅՈՒՆ**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆՈՒՄ 2024 ԹՎԱԿԱՆԻ**

**I ԿԻՍԱՄՅԱԿՈՒՄ ՍՏԱՑՎԱԾ ԴԻՄՈՒՄՆԵՐՈՒՄ (ԲՈՂՈՔ) ԲԱՐՁՐԱՑՎԱԾ ԽՆԴԻՐՆԵՐԻ ՈՒՍՈՒՄՆԱՍԻՐՈՒԹՅԱՆ ԵՎ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ ՄԱՍԻՆ**

**2024**

**ԲՈՎԱՆԴԱԿՈՒԹՅՈՒՆ**

[***Նախաբան - 2 -***](#_Toc172273960)

[***1. Դիմումների քանակական պատկեր - 3 -***](#_Toc172273961)

[***1․1 Ըստ կիսամյակների - 3 -***](#_Toc172273962)

[***1.1.1 Ըստ ամիսների - 3 -***](#_Toc172273963)

[***1․2 Ըստ ուսումնական հաստատությունների - 5 -***](#_Toc172273964)

[***1․3 Ըստ հասցեագրման աղբյուրի - 6 -***](#_Toc172273965)

[***1․4 Ըստ մարզերի և Երևան քաղաքի - 8 -***](#_Toc172273966)

[***1․5 Ըստ դիմումատուի սեռի - 12 -***](#_Toc172273967)

[***2.Իրականացված վերահսկողական գործառույթներ - 13 -***](#_Toc172273968)

[***3. Վարչական վարույթներ - 15 -***](#_Toc172273969)

# Նախաբան

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) գործունեության 2024 թվականի տարեկան ծրագիրը, ի կատարումն «Կրթության տեսչական մարմին հանրությունից ստացվող բողոքների ընդունման և հետագա ընթացք տալու մասին» կարգի 11-րդ և 14-րդ կետերի պահանջների, ԿՏՄ ռիսկի գնահատման, ստուգումների պլանավորման, վերլուծությունների և գնահատման (այսուհետ՝ ՌԳՍՊՎԳ) վարչության կողմից իրականացվել է 2024 թվականի 1-ին կիսամյակում ստացված դիմումներում (բողոք) (այսուհետ՝ դիմում) բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկեր ըստ`

* կիսամյակների, ամիսների,
* վերահսկողության ոլորտների,
* սկզբնական հասցեագրման աղբյուրների,
* ՀՀ մարզերի և Երևան քաղաքի,
* ուսումնական հաստատությունների,
* իրականացված վարչական վարույթների տևողության,
* դիմումատուների սեռերի,

1. իրականացված վերահսկողական գործառույթների (ստուգում կամ ուսումնասիրություն) արդյունքներ,
2. բարձրացված հարցերի բովանդակություն:

# *Դիմումների քանակական պատկեր*

2024 թվականի 1-ին կիսամյակում ԿՏՄ-ում ստացվել է 50 դիմում, որից 5-ը՝ ԿՏՄ թեժ գծով: Դիմումներից 1-ը վերաբերել է նախադպրոցական, 38-ը` հանրակրթական, 4-ը՝ նախնական և միջին մասնագիտական, 2-ը բարձրագույն ուսումնական հաստատությունների գործունեությանը:

## 1․1 Ըստ կիսամյակների

2023 թվականի 1-ին և 2-րդ կիսամյակների համեմատությամբ դիմումների քանակական պատկերը հետևյալն է (աղյուսակ 1)՝

|  |  |  |  |
| --- | --- | --- | --- |
| **Աղյուսակ 1: Դիմումների քանակական դինամիկան նախորդ 2 կիսամյակների համեմատությամբ** | | | |
| **Ժամանակահատված** | **Դիմումների (բողոք) թիվ** | **2024թվականի 1-ին կիսամյակ** | **Դինամիկա** |
| **2023 թվականի 1-ին կիսամյակ** | **21** | **45**  **դիմում (բողոք)** | **+ 114%** |
| **2023 թվականի 2-րդ կիսամյակ** | **45** | **= %** |

2023 թվականի I կիսամյակի համեմատությամբ 2024 թվականի I կիսամյակում դիմումների թիվը կրկնապատիկից ավելի է եղել, իսկ 2023 թվականի II և 2024 թվականի I կիսամյակներում ստացվել են հավասար թվով դիմումներ: 2022, 2023 և 2024 թվականների I կիսամյակների ընթացքում ստացված դիմումների թիվն՝ ըստ ամիսների ներկայացված են գծապատկեր 1-ում (*տե՛ս գծապատկեր 1*):

### *1.1.1 Ըստ ամիսների*

Ըստ գծապատկեր 1-ի տվյալների՝ 2022 և 2023 թվականների I կիսամյակներում մեծ թվով դիմումներ եղել են մայիս (32.5%) և հունիս (25%) ամիսներին, իսկ 2024 թվականի I կիսամյակում՝ մարտ (24.4%) և հունիս (28.8%) ամիսներին:

Գծապատկեր 2-ից երևում է, որ դիմումների թիվը 2024 թվականի I կիսամյակում, նախորդ տարիների հաշվետու ժամանակահատվածի նկատմամբ կտրուկ աճ է գրանցել:

## 1․2 Ըստ ուսումնական հաստատությունների

Վերջին 3 կիսամյակների դիմումների քանակը՝ ըստ ուսումնական հաստատությունների տեսակների ներկայացված է գծապատկեր 3-ում (*տե՛ս գծապատկեր 3*):

Ինչպես նախորդ հաշվետու ժամանակահատվածում (82.2%) և նախորդ տարվա համապատասխան ժամանակահատվածում (66.7%), այս կիսամյակում ևս դիմումների գերակշռող մասը (84.4%) վերաբերել է դպրոցներին:

Գծապատկեր 4-ում պատկերված է 2024 թվականի I կիսամյակի դիմումների տոկոսային համամասնությունը՝ ըստ ուսումնական հաստատությունների:

Գծապատկեր 4-ից երևում է, որ ամենաքիչ բողոքները եղել են նախադպրոցական ուսումնական հաստատությունների վերաբերյալ (1 դիմում):

## 1․3 Ըստ հասցեագրման աղբյուրի

Հաշվետու ժամանակահատվածում ստացված 45 դիմումներից 4-ը (8.8%) ԿՏՄ է վերահասցեագրվել ՀՀ վարչապետի աշխատակազմից, 7-ը (15.5%)` ՀՀ կրթության, գիտության, մշակույթի և սպորտի նախարարությունից (այսուհետ` ԿԳՄՍՆ), 1-ը (2.2%)՝ ՀՀ ազգային անվտանգության ծառայությունից (այսուհետ` ԱԱԾ), 1-ը (2.2%)` ՀՀ ներքին գործերի նախարարությունից (այսուհետ` ՆԳՆ), 3-ը (6.6%)` ՀՀ կրթության, գիտության, մշակույթի և սպորտի նախարարության հանրապետական մանկավարժահոգեբանական կենտրոնից (այսուհետ` ՀՄԿ), 1-ը (2.2%)` Երևանի Ավան վարչական շրջանի ղեկավարի կողմից (գծապատկեր 5):

Այսպիսով, 3 կիսամյակների դիմումների թիվը, ըստ վերը նշված հասցեագրման աղբյուրներից երկուսի, ներկայացված է գծապատկեր 6-ում:

Ըստ գծապատկեր 6-ի տվյալների՝ 2024 թվականի I կիսամյակում ՀՀ վարչապետի աշխատակազմից հասցեագրված դիմումների թիվը 2023 թվականի II կիսամյակի համեմատ կրկնապատկվել է, իսկ ԿԳՄՍՆ-ից՝ 2023 թվականի II և 2024 թվականի I կիսամյակներում ստացվել են հավասար թվով դիմումներ (տե՛ս գծապատկեր 6):

Առավելագույն թվով դիմումներ ստացվել են անմիջապես ԿՏՄ-ում:

**1․*4 Ըստ մարզերի և Երևան քաղաքի***

2024 թվականի I կիսամյակում ստացված դիմումների քանակական համամասնությունը, ըստ ՀՀ մարզերի և Երևան քաղաքի, ներկայացված է գծապատկեր 7-ում:

2024 թվականի I կիսամյակում 50 դիմումներից 19-ը (38%) ստացվել է Երևանից, 9-ը (18%)՝ ՀՀ Շիրակի, 7-ը (14%)՝ ՀՀ Արարատի, 5-ը (10%)՝ ՀՀ Սյունիքի, 3-ը (6%)՝ ՀՀ Արագածոտնի, 2-ը (4%)՝ ՀՀ Լոռու, 1-ական (2%)՝ ՀՀ Գեղարքունիքի և Արմավիրի մարզերից, իսկ 3 (6%)՝ դիմումներում նշված չի եղել մարզը կամ քաղաքը (վերահասցեագրվել են):

Դիմումների թիվը՝ ըստ ՀՀ մարզերի և Երևան քաղաքի ուսումնական հաստատությունների, ներկայացված է ստորև բերված աղյուսակ 2-ում:

|  |  |  |
| --- | --- | --- |
| Աղյուսակ 2: Դիմումների թիվը` ըստ ՀՀ մարզերի և Երևան քաղաքի ուսումնական հաստատությունների | | |
| *ՀՀ մարզեր,*  *Երևան քաղաք* | ***Դիմումների ընդհանուր թիվը***  ***«ներառյալ Թեժ գիծ»*** | *Դիմումների թիվն՝ ըստ*  *ուսումնական հաստատությունների* |
| *Երևան* | | ***19 (38%)***  ***(2 «Թեժ գիծ»)*** | *Խաչատուր Աբովյանի անվան թիվ 2 հ/դ (2), Հովհ․ Թումանյանի անվան թիվ 32 հ/դ (2), Վ․Բելինսկու անվան հ․ 38 հ/դ (1), Ա. Չեխովի անվան հ․ 55 հ/դ (1), Ջ․ Աբրահամյանի անվան հ.111 հ/դ (1), Նաիրի Զարյանի անվան թիվ 130 հ/դ (3), Գուրգեն Մահարու անվան հ․176 հ/դ (1), 198 ա/դ (1), Չայկովսկու անվան միջնակարգ երաժշտական մասնագիտացված դպրոց (1), ԱՐՏՍՏԵՄ վարժարան (1), Քվանտ վարժարան (1), Իրավատնտեսագիտական և կառավարման քոլեջ (1), «Հայաստանի ազգային Պոլիտեխնիկական համալսարան» հիմնադրամի քոլեջ (1), Հայաստանի ֆիզիկական կուլտուրայի և սպորտի պետական ինստիտուտ (1), «Գլաձոր» համալսարան (1),* |
| *Շիրակ* | | ***9 (18%)***  ***(2 «Թեժ գիծ»)*** | *Գյումրու թիվ 23 մ/դ (1), Գյումրու թիվ 32 հ/դ (4), Գյումրու թիվ 38 հ/դ (2), Մեծ Մանթաշի մ/դ (1), Առափիի մ/դ (1)* |
| *Արարատ* | | ***7 (14%)***  ***(1 «Թեժ գիծ»)*** | *Արարատ համայնքի Արմաշ գյուղի մանկապարտեզ (1), Մասիս քաղաքի, Մեսրոպ Մաշտոցի անվան թիվ 1 հ/դ (1), Արտաշատի Հ․Թումանյանի անվան հ․ 2 հ/դ (4), Մասիս քաղաքի թիվ 4 հ/դ (1),* |
| *Սյունիք* | | ***5 (10%)*** | *Բարձրավանի մ/դ (4), Կապանի արվեստի պետական քոլեջ (1)* |
| *Արագածոտն* | | ***3 (6%)*** | *Օհանավանի Ս․ Ավետիսյանի անվան մ/դ (3)* |
| *Լոռի* | | ***2 (4%)*** | *Վանաձորի Դ․Վարուժանի անվան հ16 հ/դ (1), «Տաշիրի Արտակ Խաչատրյանի անվան ա/դ (1)* |
| *Արմավիր* | | ***1 (2%)*** | *Վարդանաշենի Մ․ Մինասյանի անվան մ/դ (1)* |
| *Գեղարքունիք* | | ***1 (2%)*** | *Սևանի Վլադիմիր Կարապետյանի անվան թիվ 3 հ/դ (1)* |
| *Ընդամենը* | *50* | *3 այլ* |

Դիմումների քանակական պատկերը՝ ըստ ՀՀ մարզերի և Երևան քաղաքի ներկայացված է գծապատկեր 8-ում *(2023 թվականի I և II կիսամյակներ, 2024 թվականի I կիսամյակ)*:

2024 թվականի 1-ին կիսամյակում ստացված 45 դիմումները, ըստ լիազոր մարմնի ենթակայության, բաշխված են հետևյալ կերպ *(տես աղյուսակ 3):*

|  |  |  |
| --- | --- | --- |
| Աղյուսակ 3: Դիմումների թիվն` ըստ լիազոր մարմնի և ուսումնական հաստատությունների | | |
| *ԿԳՄՍՆ* | ***10 (22.2%)*** | *Տաշիրի Արտակ Խաչատրյանի անվան ա/դ (1), Երևանի 198 ա/դ (1), Քվանտ վարժարան (1), ԱՐՏՍՏԵՄ վարժարան (1), «Հայաստանի ազգային Պոլիտեխնիկական համալսարան» հիմնադրամի քոլեջ (1), Երևանի իրավատնտեսագիտական և կառավարման քոլեջ (1), «Կապանի արվեստի պետական քոլեջ» (1), «Հայաստանի ֆիզիկական կուլտուրայի և սպորտի պետական ինստիտուտ» (1), Գլաձոր համալսարան (1),*  *«Նախնական մասնագիտական (արհեստագործական) և միջին մասնագիտական ուսումնական հաստատության ղեկավարման իրավունքի հավաստագրման քննության կազմակերպման կարգի խախտումներ» (1)* |
| *Երևանի քաղաքապետարան* | ***10 (22.2%)*** | *Երևանի Խաչատուր Աբովյանի անվան թիվ 2 հ/դ (2), Հովհ․Թումանյանի անվան թիվ 32 հ/դ (1), Երևանի Վ․Բելինսկու անվան հ․ 38 հ/դ (1), Ա. Չեխովի անվան հ, 55 հ/դ (1), Երևանի Ջ․ Աբրահամյանի անվան հ.111 հ/դ (1), Նաիրի Զարյանի անվան թիվ 130 հ/դ (3), Երևանի Գուրգեն Մահարու անվան հ․ 176 հ/դ (1)* |
| *ՀՀ Արագածոտնի մարզպետարան* | ***3 (6.6%)*** | *Օհանավանի Ս. Ավետիսյանի անվան մ/դ (3)* |
| *ՀՀ Արմավիրի մարզպետարան* | ***1 (2.2%)*** | *Վարդանաշենի Մ․ Մինասյանի անվան մ/դ (1)* |
| *ՀՀ Շիրակի մարզպետարան* | ***7 (15.5%)*** | *Գյումրու թիվ 32 հ/դ (4), Գյումրու թիվ 38 հ/դ (1), Մեծ Մանթաշի մ/դ (1), Առափիի մ/դ (1)* |
| *ՀՀ Գեղարքունիքի մարզպետարան* | ***1 (2.2%)*** | *Սևանի Վլադիմիր Կարապետյանի անվան թիվ 3 հ/դ (1)* |
| *ՀՀ Արարատի մարզպետարան* | ***6 (13.3%)*** | *Արարատ համայնքի Արմաշ գյուղի մանկապարտեզ (1), Արտաշատի Հ․Թումանյանի անվան հ․ 2 հ/դ (4), Մասիս քաղաքի, Մեսրոպ Մաշտոցի անվան թիվ 1 հ/դ (1)* |
| *ՀՀ Լոռու մարզպետարան* | ***1 (2.2%)*** | *Վանաձորի Դ․Վարուժանի անվան հ16 հ/դ (1)* |
| *ՀՀ Սյունիքի մարզպետարան* | ***4 (8.8%)*** | *Բարձրավանի մ/դ (4),* |
|  | *2 (4.4%)* | *Այլ բնույթի* |

Ներկայացնենք վերջին երեք կիսամյակների դիմումների քանակը՝ ըստ լիազոր մարմնի (տե՛ս աղյուսակ 4):

|  |  |  |  |
| --- | --- | --- | --- |
| **Աղյուսակ 4: Վերջին երեք կիսամյակների դիմումների քանակը՝ ըստ լիազոր մարմնի** | | | |
|  | **2023 թվականի I կիսամյակ** | **2023 թվականի II կիսամյակ** | **2024 թվականի II կիսամյակ** |
| ***ԿԳՄՍՆ*** | ***5*** | ***5*** | ***10*** |
| ***Երևանի քաղաքապետարան*** | ***8*** | ***9*** | ***10*** |
| ***ՀՀ Շիրակի մարզպետարան*** | ***1*** | ***10*** | ***7*** |
| ***ՀՀ Արարատի մարզպետարան*** | ***2*** | ***4*** | ***6*** |

## 1․5 Ըստ դիմումատուի սեռի

2024 թվականիI կիսամյակում 50 դիմումներից *(ներառյալ 5 թեժ գիծ)* 48-ը ստացվել են ՀՀ քաղաքացիներից (որից 3-ը՝ անանուն, 36-ը՝ կին, 9-ը՝ տղամարդ), 2-ը՝ պետական մարմիններից (տե՛ս գծապատկեր 9):

Ներկայացնենք վերջին երեք կիսամյակների դիմումների քանակը՝ ըստ դիմումատուների սեռի (տե՛ս գծապատկեր 10):

## Իրականացված վերահսկողական գործառույթներ

2024 թվականի I կիսամյակում ստացված 50 դիմումների հիման վրաիրականացվել է 20 (40%) վարչական վարույթ, որից 6–ը (30%)՝ կարճվել է, 4-ը (20%)՝ ընթացքի մեջ է, 10-ը (50%)՝ բավարարվել է *(տրվել է կարգադրագիր)։* Մնացած 30դիմումներից 20–ը (66․6%) վերահասցեագրվել են (մասամբ վերահասցեագրված` 5 և ամբողջությամբ` 19)՝ դիմումում բարձրացված հարցերը կամ դրանց մի մասը ԿՏՄ լիազորությունների շրջանակից դուրս լինելու պատճառով, 1–ը (3․3%)՝ մերժվել է, 4-ը (13․3%)՝ ընթացքի մեջ է, 3-ի (10%) դեպքում տրվել է պարզաբանում, իսկ 2-ը (6․6%)՝ բավարարվել է (տե՛ս գծապատկեր 11):

Այլ պետական մարմիններին վերահասցեագրված դիմումների քանակական պատկերը, ըստ համապատասխան մարմինների, ներկայացված է գծապատկեր 12-ում։

2023 թվականի I կիսամյակում 21 դիմումներից 12 (57%)-ը վերահասցեագրվել են (մասամբ վերահասցեագրված` 5 և ամբողջությամբ` 7)՝ դիմումում բարձրացված հարցերը կամ դրանց մի մասը ԿՏՄ լիազորությունների շրջանակից դուրս լինելու պատճառով: Իսկ 2023 թվականի II կիսամյակում ստացված 45 դիմումներից 16-ն (35%) են (11-ը՝ ամբողջությամբ, իսկ 5-ը մասամբ) վերահասցեագրվել այլ պետական մարմիններ։ Ինչպես նկատում ենք՝ վերահսկողական գործընթացների անհրաժեշտություն պահանջող դիմումների թիվը աճել է նախորդ կիսամյակների համեմատությամբ ( տե՛ս աղյուսակ 5):

|  |  |  |  |
| --- | --- | --- | --- |
| **Աղյուսակ 5: Վերջին երեք կիսամյակների դիմումների քանակը՝ ըստ վերահասցեագրումների** | | | |
|  | **2023 թվականի I կիսամյակ** | **2023 թվականի II կիսամյակ** | **2024 թվականի II կիսամյակ** |
| ***Վերահասցեագրում*** | ***7*** | ***11*** | ***19*** |
| ***Մասամբ վերահասցեագրում*** | ***5*** | ***5*** | ***5*** |

# *Վարչական վարույթներ*

2024 թվականի I կիսամյակում ստացված 50 դիմումների հիման վրա իրականացվել է 20 (40%) վարչական վարույթ, 10-ի (50%) դեպքում հայտնաբերվել են կրթության բնագավառը կարգավորող օրենսդրության պահանջի խախտումներ։

2023 թվականի I կիսամյակում իրականացվել է 5, իսկ 2023 թվականի II կիսամյակում՝ 17 վարչական վարույթ։

2024 թվականի 1-ին կիսամյակում իրականացված վարչական վարույթների տոկոսային համամասնությունը՝ ըստ հաստատության տեսակի, ներկայացված է գծապատկեր 14-ում.

Իրականացված 20 վարչական վարույթների միջին տևողությունը կազմել է 16․7 օր։ Ըստ տևողության՝ ամենաերկար վարչական վարույթը տևել է 30 աշխատանքային օր (*Երևանի Նաիրի Զարյանի անվան թիվ 130 հ/դ):*

2024 թվականի I կիսամյակի և նախորդ երկու կիսամյակների համար (2023 թվականի I և II կիսամյակ) վարչական վարույթների միջին տևողությունները ներկայացված են գծապատկեր 15-ում:

Ինչպես երևում է գծագրից վարչական վարույթների միջին տևողությունը աճել է։

2024 թվականի I կիսամյակում իրականացվել է 20 վարչական վարույթ, որից

* 6-ը՝ կարճվել է *(Երևանի Հովհ. Թումանյանի անվան թիվ 32 հ/դ (2), Գյումրու թիվ 32 հ/դ, Բարձրավանի մ/դ, Տաշիրի Արտակ Խաչատրյանի անվան ա/դ, «Հայաստանի ազգային Պոլիտեխնիկական համալսարան» հիմնադրամի քոլեջ),*
* 9-ի դեպքում տրվել է կարգադրագիր, հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, տրվել են հանձնարարականներ, իսկ 1-ի դեպքում՝ որոշում *(Արարատ համայնքի Արմաշ գյուղի մանկապարտեզ, Երևանի Խ․Աբովյանի անվան թիվ 2 հ/դ*, *Վ․Բելինսկու անվան հ․ 38 հ/դ, ԱՐՏՍՏԵՄ վարժարան, Չայկովսկու անվան միջնակարգ երաժշտական մասնագիտացված դպրոց, Երևանի Նաիրի Զարյանի անվան թիվ 130 հ/դ, Վանաձորի Դ․Վարուժանի անվան հ․ 16 հ/դ, Գյումրու թիվ 38 հ/դ, Արագածոտնի մարզի Օհանավանի Ս․ Ավետիսյանի անվան մ/դ, «Երևանի իրավատնտեսագիտական և կառավարման քոլեջ» կրթահամալիր հիմնադրամ),*
* 4-ը՝ ընթացքի մեջ է

*(Քվանտ վարժարան, Գյումրու թիվ 23 մ/դ, Մեծ Մանթաշի մ/դ, Առափիի մ/դ) ,*

2023 թվականի 2-րդ կիսամյակում իրականացված 17 վարչական վարույթներից 8 (47.1%)-ի դեպքում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, 3 (17.6%)-ի դեպքում խախտումներ չեն հայտնաբերվել, 5 (29.4%)-ի դեպքում կայացվել է կարճման որոշում, իսկ 2023 թվականի 1-ին կիսամյակում իրականացված 5 վարչական վարույթներից 4-ում (80%) են հայտնաբերվել կրթության բնագավառը կարգավորող ՀՀ օրենսդրության պահանջի խախտումներ (տես գծապատկեր 16):

Դիմումներում բարձրացված հարցերի բովանդակությունն, ըստ ՀՀ մարզերի և Երևան քաղաքի, ներկայացված է աղյուսակ 6-ում:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Աղյուսակ 6: Դիմումում բարձրացված հարցերի բովանդակություն** | | | | | | | | | |
| **Դիմումներում**  **բարձրացված**  **(նշված) հարցերը** | **ԵՐԵՎԱՆ** | **ԱՐԱՐԱՏ** | **ԱՐՄԱՎԻՐ** | **ԱՐԱԳԱԾՈՏՆ** | **ՇԻՐԱԿ** | **ՍՅՈՒՆԻՔ** | **ԼՈՌԻ** | **ԳԵՂԱՐՔՈՒՆԻՔ** | **Ընդամենը** |
| **Տնօրենի կողմից թույլ տրված անօրինականություններ, մրցույթի արդյունքեր, աշխատանքային հարաբերություններ, դասաժամերի տրամադրում, համատեղությամբ աշխատանք** | **6** | **5** | **1** | **3** | **5** | **3** | **2** |  | **25** |
| **Ուսումնական հաստատություններում մանկավարժական աշխատողների պաշտոնային պարտականությունների կատարում, աշխատանքային իրավահարաբերություններ, չպարապվող առարկա, կադրային նշանակումներ** | **3** |  |  |  | **2** | **1** |  |  | **6** |
| **Առարկայի դասավանդումն առարկայական ծրագրին և չափորոշչին անհամապատասխան իրականացնելու վերաբերյալ** | **1** |  |  |  |  |  |  |  | **1** |
| **Բուլինգ** | **4** |  |  |  |  |  |  | **1** | **5** |
| **Տնօրենի մրցույթի ընթացակարգ** | **1** | **1** |  |  | **1** |  |  |  | **3** |
| **Կոռուպցիա, ավարտական քննություններ** | **2** | **1** |  |  |  |  |  |  | **3** |
| **Ներառական կրթության ոչ պատշաճ կազմակերպում** |  |  |  |  | **1** |  |  |  | **1** |
| **Տնօրենի անօրինականություն**  **դիպլոմի տրամադրման համար գումարի պահան** |  |  |  |  |  | **1** |  |  | **1** |
| **Դասախոս/ուսանող հարաբերություններ/ քննությունների անբավարար արդյունք** | **1** |  |  |  |  |  |  |  | **1** |
| **Կրթության իրավունքի վերականգնում, քոլեջից հեռացում** | **1** |  |  |  |  |  |  |  | **1** |
| **Այլ բնույթի, աղանդավորություն** | **3** |  |  |  |  |  |  |  | **3** |
| **Ընդամենը** | **22** | **7** | **1** | **3** | **9** | **5** | **2** | **1** | **50** |

**Առավել շատ բարձրացված հարցերը վերաբերում են տնօրենի կողմից թույլ տրված անօրինականություններին:**

Այս հարցին առավել շատ անդրադարձ է արվել նաև 2023 թվականի 1-ին կիսամյակում՝ 21 դիմումներից 10-ում(47.6%) և 2-րդ կիսամյակում՝ 45 դիմումներից 15-ում (33.3%):

|  |  |
| --- | --- |
| **Աղյուսակ 7: Հավաքագրված այլ տվյալներ** | ***Թիվը*** |
| ***Դիմողին ուղարկվել է պատասխան գրություն*** | ***15*** |
| ***Դիմումը մերժվել է*** | ***1*** |
| ***Դիմումում բարձրացված հարցերը դուրս են ԿՏՄ լիազորությունների շրջանակներից*** | ***19*** |
| ***Դիմումում բարձրացված հարցերը մասամբ դուրս են ԿՏՄ լիազորությունների շրջանակներից*** | ***1*** |
| ***Կարճված դիմումներ*** | ***6*** |
| ***Ընթացքի մեջ է*** | ***8*** |

***Այսպիսով՝***

1. Դիմումների թիվը աճել է նախորդ տարվա նույն ժամանակահատվածի համեմատությամբ 114%-ով, նախորդ կիսամյակի համեմատությամբ նույնն է, (տե՛ս աղյուսակ 1)
2. ինչպես նախորդ ժամանակահատվածներում այս կիսամյակում ևս դիմումների մեծ մասը վերաբերել է միջնակարգ կրթության ոլորտին, (տե՛ս գծապատկեր 4)
3. ամենաքիչ թվով բողոքները վերաբերել են նախադպրոցական ուսումնական հաստատություններին(1 դիմում): Վերջին 3 կիսամյակներում ստացված 111 դիմում-բողոքներից միայն 5-ն (4.5%) են վերաբերել մանկապարտեզներին, (տե՛ս գծապատկեր 3)
4. միջին մասնագիտական կրթության ոլորտի ուսումնական հաստատությունների գործունեության վերաբերյալ 2024 թվականի I կիսամյակում ստացվել է 4 դիմում։ Վերջին 3 կիսամյակներում ստացված 111 դիմում-բողոքներից միայն 10-ն (9%) են վերաբերել քոլեջներին, (տե՛ս գծապատկեր 3)
5. սկզբնական հասցեագրման աղբյուրը հաշվետու կիսամյակում ԿՏՄ-ն է՝ 22 դիմում, 17-ը՝ այլ պետական մարմիններ (տե՛ս գծապատկեր 5), 11-ը՝ ԿՏՄ Է հասցեագրվել ***e-request.am*** կայքի միջոցով,
6. ստացված դիմումների քանակով առաջին քառյակում են Երևան քաղաքը, ՀՀ Շիրակի, Արարատի և Սյունիք մարզերը, (տե՛ս գծապատկեր 7)
7. գերակշռում են կին դիմումատուները` 72%, (տե՛ս գծապատկեր 9)
8. ըստ ստացված դիմումների՝ վերահսկողական գործառույթների տոկոսային թիվը նախորդ կիսամյակների համեմատ աճել է (2023 թվականի I կիսամյակում իրականացվել է 5 վարչական վարույթ, իսկ 2023 թվականի II կիսամյակում՝ 17 վարչական վարույթ, 2024 թվականի I կիսամյակում` 20 վարչական վարույթ), (տե՛ս գծապատկեր 13)
9. դիմումներից՝ 20-ում (40%) բարձրացված հարցերը դուրս են եղել ԿՏՄ լիազորությունների շրջանակից, ինչը վկայում է այն մասին, որ քաղաքացիները բավարար չափով ծանոթ չեն ԿՏՄ լիազորությունների շրջանակին, (տե՛ս գծապատկեր 11)
10. վարչական վարույթների թիվը հաշվետու ժամանակաշրջանում աճել է, 2024 թվականի I կիսամյակում իրականացվել է 20 (40%) վարչական վարույթ, 10-ում (50%) հայտնաբերվել են կրթության բնագավառը կարգավորող ՀՀ օրենսդրության պահանջի խախտումներ, տրվել են հանձնարարականներ։ Վարչական վարույթների թիվը աճել է նախորդ հաշվետու կիսամյակների համեմատ, (տե՛ս գծապատկեր 13)
11. իրականացված վարչական վարույթները, ըստ ուսումնական հաստատությունների, հետևյալն են, 20 վարչական վարույթներից 1-ը վերաբերել է մանկապարտեզի, 2-ը՝ քոլեջների գործունեությանը, իսկ 17-ը՝ դպրոցների գործունեությանը, (տե՛ս գծապատկեր 14),
12. իրականացված վարչական վարույթների արդյունքները հետևյալն են 6-ը՝ կարճվել է, 10-ի դեպքում տրվել է հանձնարարական, իսկ 4-ը՝ ընթացքի մեջ է, (տե՛ս գծապատկեր 16)
13. վարչական վարույթների իրականացման միջին տևողությունը աճել է 57․5%-ով (10․6 օրից դարձել է 16․7 օր), (տե՛ս գծապատկեր 15)
14. տնօրենի կողմից թույլ տրված անօրինականություններին և անարդյունավետ աշխատանքին վերաբերող հարցը շարունակում է մնալ դիմումներում առավել շատ բարձրացվածը, (տե՛ս աղյուսակ 6)
15. 2024 թվականի I կիսամյակի դիմումներում բարձրացված հարցերի շրջանում նկատվում է բուլինգի դեպքերի աճի միտում, մասնավորապես՝ 5 բուլինգի դեպք, որից 2-ի դեպքում տրվել է կարգադրագիր, 2-ը՝ վերահասցեագրվել է, 1-ին՝ տրվել է պարզաբանում(տե՛ս աղյուսակ 6)։

***Ելնելով վերլուծության արդյունքներից առաջարկում ենք՝***

1. դիմել լիազոր մարմիններին՝ հանձնարարել իրենց ենթակայության ուսումնական հաստատություններին՝ բացառել կրթության բնագավառը կարգավորող ՀՀ օրենսդրության պահանջների խախտումները՝ ապահովելով կրթական գործընթացի բնականոն կազմակերպում և առողջ բարոյահոգեբանական մթնոլորտ,
2. անկախ նախորդ երկու կիսամյակների համեմատ 2024 թվականի 1-ին կիսամյակում անմիջապես ԿՏՄ հասցեագրված դիմումների (բողոք) տոկոսային թվի աճի հանգամանքից` ԿՏՄ-ի կողմից իրականացվելիք կանխարգելիչ միջոցառումների ընթացքում մշտապես տեղեկացնել ԿՏՄ լիազորությունների մասին,
3. ԿՏՄ-ի կողմից իրականացվող կանխարգելիչ միջոցառումների ընթացքում նկարագրել և լուսաբանել բուլինգի տեսակները, բուլինգի դրսևորումները և կանխարգելման քայլերը:

***ՌԳՍՊՎԳ վարչություն***